64. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ. 61664 της 30 Νοεμ. 1960/25 Ιαν.  1961 (ΦΕΚ Β΄ 26) Περί τρόπου δημοσιεύσεως διακηρύξεων ανακοινώσεων της υπηρεσίας Κρατικών Προμηθειών. Έχοντες υπ’ όψει: 1)το άρθρ. 6 του Ν.Δ. 3095/54 «περί οργανώσεως και λειτουργίας της Υπηρ. Κρατικών Προμηθειών και την υπ’ αριθ. 48495/23.9.58 απόφασιν του Υπουργού Οικονομικών «περί τρόπου δημοσιεύσεως διακηρύξεων-ανακοινώσεων της Υπηρεσίας Κρατικών Προμηθειών και 2)το από 20/31.12.59 Β.Δ/μα «περί μεταφοράς του συνόλου των θέσεων της Υ.Κ.Π. και των επ’ αυτής αρμοδιοτήτων του Υπουργείου Οικονομικών εις το Υπουργείον Εμπορίου», αποφασίζομεν: Τροποποιούμεν την διάταξιν της παρ. 1 του άρθρ. 1 της κατ’ εξουσιοδότησιν του Νόμου εκδοθείσης υπ’ αριθ. 49381/55 αποφάσεως του Υπουργού Οικονομικών, ως ετροποποιήθη μεταγενεστέρως, ως ακολούθως: Αι σχετικαί διακηρύξεις των ενεργουμένων παρά τη Ε.Κ.Π. διαγωνισμών, δημοσιεύονται προ της διενεργείας των διαγωνισμών εφ’ άπαξ και εν περιλήψει εις 5 εφημερίδας (τρεις πολιτικάς και δύο οικονομικάς) εκ των ημερησίως εκδιδομένων εν Ελλάδι. Επίσης δύνανται να δημοσιεύωνται και εις 3 οικονομικά περιοδικά ημερήσια ή μη, ως και εις μίαν ξενόγλωσσον εφημερίδα. Η παρούσα ισχύουσα από της υπογραφής της, δημοσιευθήτω εις την Εφημερίδα της Κυβερνήσεως. 25.Δ.α.64 Υπηρεσία Κρατικών Προμηθειών. 